ประจำเดือนมาวันที่3มิถุนา แล้วมีเพศสัมพันธ์กับแฟนวันที่15ใส่ถุงยางอนามัย เดือนกรกฎาประจำเดือนเลื่อนมา4วันแล้วค่ะตกขาวมีลักษณะคล้ายนมบูดอ่ะคะ เป็นเพราะสาเหตุอะไรค่ะมีโอกาสตั้งภรรค์มั้ยค่ะ
สวัสดีค่ะ pammm,หากประจำเดือนมาวันที่ 3 มิ.ย. การมีเพศสัมพันธ์ในวันที่ 15 มิ.ย. เท่ากับมีเพศสัมพันธ์ในช่วงระยะวันไข่ตก โอกาสที่จะตั้งครรภ์นั้นมีได้ค่ะ แต่หากได้ใช้ถุงยางอนามัย ก็จะช่วยป้องกันการตั้งครรภ์ได้ประมาณ 82%-98% ค่ะดังนั้น หากประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับการมีตกขาวลักษณะคล้ายนมบูด หากมีอาการคันช่องคลอดร่วมด้วย ก็น่าจะเกิดจากการติดเชื้อราในช่องคลอด ซึ่งไม่ได้เป็นสาเหตุที่ทำให้ไม่มีประจำเดือนมาค่ะ แต่หากไม่ได้มีอาการคันช่องคลอด ตกขาวไม่มีกลิ่นเหม็น ไม่มีแสบอวัยวะเพศ ไม่มีปวดท้องน้อย ก็อาจเป็นอาการก่อนการมีประจำเดือนมาก็ได้ หรือหากตรวจพบการตั้งครรภ์ ก็อาจเป็นอาการของการตั้งครรภ์ก็ได้ค่ะดังนั้น หากตกขาวมีปริมาณมาก มีแสบหรือคันช่องคลอดร่วม มีกลิ่นเหม็นผิดปกติ มีปวดท้องน้อย แนะนำควรไปพบแพทย์เพื่อตรวจและรักษาค่ะ